पंडवानी और तीजन बाई
जिनगी के रद्दा मं कतका कन खंचवा-डिपरा, खाई-खड्डा, नदिया-नरवा, बन-पहार नांहके बर परथे.....तब जाके कोनों एक ठौर म चिटिक सुरता लेहे के मौका मिलथे.........। पच्चास बरिस सरपट दौड़त-भागत हंफर दयेंव त छोरकुन थिराये बर गुनत रहेंव के पाछू लहुट के निहारे के मन करिस। अइसे लागिस के ठौका मौका पायेंव....रे..भाई। येई मौका ल सकारथ करिस हावय सरला बहिनी हर........काबर के ये किताब ल लिखिस हावय। बुधियार पढ़इया मन ! ये किताब मं मोरे मनसुभा-मन बगरे हावय, मोरे बिचारमन परगट होये हवाय, जौन देखेंव, सुनेंव, गुनेंव, सहेंव, तौने ल सरला बहिनी हर भाखा देहे हावय। धीर धर के मोर गोठ-बात ल सुनिस फेर अपनो हर गुनिस......त फेर लिखिस........ओला असीसत हांवव के ओकर कलम हर बिन थके, बिन बिलमें जियत भर लिखत, चलय। पंडवानी हर दिनों बगरय, हमर देस के सभ्यता, संस्कृति के चिन्हारी बनय भगवान् करा हांथ जोर येई बिनती करत हांवव अऊ जियत भर पंडवानी गाये सकंव ये बरदान मांगत हंव.......। ‘‘बोल दो बृन्दावन बिहारी लाल की जय।’’
kas_Deva hne_Deva